**Aaron Avsjalumov** (russisk: Ааро́н Авшало́мов; født 11. november 1894 i Nikolajevsk-na-Amure i Sibir i Det russiske keiserrike, død 26. april 1965 i New York City i USA) var en russisk/jødisk komponist og lærer som virket i musikklivet i Kina og i USA.

Som shanghairusser eksperimenterte med å blande kinesisk folklore og vestlige teknikker i sine orkestrale komposisjoner, og var med på å undervise en ny generasjon kinesiske musikere og komponister. Han har skrevet to symfonier, og en fiolinkonsert, fløytekonsert, klaverkonsert og orkesterverker.

Liv og virke
------------

### Bakgrunn

Avsjalumov var jøde, nærmere bestemt fjelljøde som var havnet øst i Sibir i tsartiden. Hans bestefar, handelsmannen Monosjir Avshalumovitsj Avshalomov, flyttet med barna til det russiske Fjerne Østen fra Kaukasus i 1870-årene. Aaron ble sendt av sin far Asjir Monosjirovitsj Avshalimov til Zürich for å studere ved det medisinske fakultet der. Han foretrakk imidlertid å delta i undervisningen ved Stern musikkskole ved Zürichs konservatorium. 

Han kom hjem til Khabarovsk, men med begynnelsen av de revolusjonære omveltninger i Russland ble det klart at han ikke kunne reise tilbake til Sveits. Etter oktoberrevolusjonen i 1917 sendte hans familue ham gjennom det nordkinesiske Mandsjuria og med skip til slektninger til San Francisco. Der giftet han seg med en annen russisk emigrant.

### Kina

I 1918 bosatte han seg i Beijing, hvor han åpnet en bokhandel. I 1925-1929 var den unge komponisten tilbake i Amerika, og han vendte deretter tilbake til Kina. Denne gangen bosatte han seg i Shanghai og viet seg til en profesjonell komponistkarriere. 

Der han ble del av Shanghais akademiske sirkler. Sammen med andre russiske musikere som blant andre Alfred Wittenberg, Walter Joachim og Arrigo Foa, som hadde flyktet fra sitt hjemland - enten fra tsartidens jødepogromer, eller fra revolusjonen - underviste han mange unge kinesiske musikere i klassisk musikk. De ble i sin tur en ledende kraft i samtidens musikkliv i Kina. Til 1947 arbeidet han med å skape en syntese mellom kinesisk musikk og den vestlige orkesterkomposisjons teknikker.

I 1919 fikk han sønnen Jacob Avsjalomov, som også ble komponist og dirigent.

### USA

I 1947 flyttet han til USA. Har fortsatte han å komponere, men de store gjennombrudd uteble. Han døde i New York.

Det var først etter at hans sønn var blitt en kjent komponist at Aaron Avsjalomovs musikalske innsats og komposisjoner fikk større oppmerksomhet og anerkjennelse, i 1990-årene, Sønnen fikk også innspilt en rekke av sin fars verker, spesielt sammen med Moskvas symfoniorkester.

Verker
------

* *Kuan Yin* (kinesisk opera oppkalt etter Guanyin, *bodhisattvaen* for miskunn; med premiere i Beijing i 1925)
* *The Twilight Hour of Yan Kuei Fei* (opera, 1933), formodenlig inspirert av boken av samme navn (1923), et dramatisk dikt av A. E. Grantham.
* *The Great Wall* (opera, 1933–41), basert på legenden om Fru Meng Jiang.
* *Pianokonsert i G-dur over kinesiske temaer og rytmer* (1935)
* *Fløytekonsert*
* *Fiolinkonsert*
* *Symfoni nr. 1*
* *Symfoni nr. 2* (1949, kommisjonert av Serge Koussevitzky, premiere med Cincinnati Symphony Orchestra, dirigert av Thor Johnson)
* *Symfoni nr. 3* (1953, «To the Memory of Serge and Natalie Koussevitzky»)
* *Wei Lins drøm* (1949)
* *Soul of the Ch'in*
* *Hutongs of Peking*
* *Fire bibelske tablåer* (Dronning Esters bønn, Rebekka ved brønnen, Rut og Naomi, prosesjonsmusikk)

Referanser
----------

1. 1 2 3 4   Archivio Storico Ricordi, Archivio Storico Ricordi person-ID 9554, besøkt 3. desember 2020[Hentet fra Wikidata]
2. 1 2   Musicalics, oppført som Aaron Avshalomov, Musicalics komponist-ID 81472[Hentet fra Wikidata]
3. 1 2   Social Networks and Archival Context, oppført som Aaron Avshalomov, SNAC Ark-ID w6j67q1n, besøkt 9. oktober 2017[Hentet fra Wikidata]
4. ↑  «Newspaper article on A. Avshalumov». Arkivert fra originalen 16. juli 2011. Besøkt 8. mars 2010.  «Arkivert kopi». Archived from the original on 16. juli 2011. Besøkt 5. april 2021. CS1-vedlikehold: Uheldig URL (link)
5. ↑  «Milken Archive of Jewish Music». Arkivert fra originalen 30. desember 2010. Besøkt 27. april 2013.
6. ↑  Список евреев Приамурского края (прибавление к «Приамурским ведомостям» 1878 и 1879 годов)
7. 1 2 3 4 5 6  «Aaron Avshalomov». American Composers Alliance. Besøkt 9. august 2011.
8. ↑  Encyclopedia of Diasporas. Immigrant and Refugee Cultures Around the World. Vol. I, Jewish Diaspora in China by Xu Xin, pp.155-158, Ember, Melvin; Ember, Carol R.; Skoggard, Ian (Eds.), Springer 2004 ISBN 0-306-48321-1
9. 1 2  «Aaron Avshalomov».
10. ↑  «Playlist for 08/09/2011». Classical KING FM. Arkivert fra originalen 5. juni 2011.  «Arkivert kopi». Arkivert fra originalen 5. juni 2011. Besøkt 5. april 2021.

Kilder
------

* Om Aaron Avsjalumov

Eksterne lenker
---------------

* (en) Aaron Avsjalomov hos Internet Broadway Database Rediger på Wikidata
* (en) Aaron Avsjalomov på Discogs Rediger på Wikidata

* (en) Aaron Avsjalomov på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** MusicBrainz **·** Discogs
 |